VRBANVS Episcopus, seruus seruorum Dei, Reuerentissimo fratri HVGONI Monasterij Cluniacensis Abbati, eiusque successoribus regulariter substituendis in perpetuum. Cum omnibus sanctæ Ecclesiæ filiis ex Sedis Apostolicæ auctoritate ac beniuolentia debitores existamus, venerabilibus tamen personis atq. locis, maxime quæ Apostolicæ Sedi semper specialius ac deuotius adhæserunt, quæq. ampliori Religionis gloria eminent, propensiori nos conuenit charitatis studio imminuere. Tibi ergo, reuerentissime ac dilectissime frater, tam ex antiqua Sedis Apostolicæ familiaritate, quam ex nobilissima tuæ, tuique Cœnobij Religionis reuerentia, singularis a nobis debetur prærogatiua dilectionis. Quicquid igitur libertatis, quicquid immunitatis, quicquid auctoritatis tibi, tuisque successoribus, tuoque Cœnobio, per antecessorum nostrorum Priuilegia concessum fuisse constat, nos quoque huius nostri decreti pagina conferimus, tradimus, confirmamus. Eapropter nos Capellæ illi, quam in honore  nomine S. ODONIS tua strenuitas extra burgum, ad orientalem partem ædificauit, eam omnino libertatem, eam immunitatē præsentis decreti auctoritate concedimus, quam Apostolicæ memoriæ prædecessor noster Gregorius Capellis cęteris eiusdem burgi suo priuilegio confirmauit. Ad hæc adiicimus vt Monasteriū S. Stremonij de Mauzaca, S. Mariæ de Verziaco, S. Petri de Alta-petra, Monasteriū quod dicitur Sales, numquam tuę tuorumque successorum ordinationi  regimini subtrahatur. Hoc ipsū de vniuersis, quæ inferius scripta sunt, Monasteriis, Ecclesiisue statuimus, videlicet, in Episcopatu Lugdunensi, Ecclesia S. Iusti, S. Desiderij: Ecclesia de Frōtenaico, de Rorterio. In Matisconēsi, Ecclesia de Meleto, de Otgers, de Sauiniaco, de Seniciaco, de Berziaco: Ecclesia S. Hypolyti, S. Martini, sanctæ Mariæ de Casellis. In Augustudinensi Ecclesia de Mōrisalt, de Pulignio, de Blanchiaco, de Monte S. Ioannis, de Luciaco, de Crupellis, de Milpōt: Ecclesia S. Mammetis, S. Christophori. In Lingonensi, Ecclesia S. Eulaliæ, S. Ioannis de Laona, de Trualt, de Arcu, de Vandoura, de Marmaissa, de Altars. In Basila Ecclesia sancti Albani. In Cabilonensi, Ecclesia de Viniules. In Aruernensi, Ecclesia S. Amandi, S. Sepulchri de Lauenna, S. Mariæ de Castello, de Canariis, de Montania, de Nigro-stapulo, de Angerolis, de Arūna. In Viennēsi, Eccl. de Artaz, Moras, Mātula, Lotēg, Mōte-Castaneto. In Gratianopolitano, Eccl. de Alauart, de Aualun, de Teies, de Valbones, de Visilia. In Valentiniensi, Eccles. de Cabetul, de Castellis, de Ales, de Vrz. In Diensi Ecclesia sancti Sebastiani, sanctæ Eufemiæ, sancti Petri de Trefort, de Arun, de Aurel, de Calciun, de Castello-nouo. In Tulensi, Ecclesia de domna Maria, de Frondonis villa. In Metensi, Ecclesia de Tihencurt. In Lemouicensi, Monasterium quod dicitur Boort. In Beluacensi, Ecclesia sancti Lupi, sancti Christophori. In Meldensi, Ecclesia sanctæ Mariæ de Nantolio. In Parisiensi, Ecclesia sanctæ Mariæ de Longoponte, de Alnes. In Ambianēsi, Ecclesia sancti Petri de Lehun. In Morinensi, Ecclesia sancti Michaēlis. In Suessionensi, Ecclesia sancti Petri de Cusiaco. In Longobardia, Monasterio sancti Valeriani de Castello Rothobio, sancti Maioli de Papia, S. Michaelis de Mucharione, sancti Maioli de Castemola, sanctæ Mariæ de Feraria, cum omnibus quæ in Lomello  Lomellina Gonteranus dedit: Ecclesia sanctæ Mariæ de Lacu. In Vercellensi Episcopatu, Monasterio sancti Petri de Castellitio, sancti Ioannis de Baina, Sanctorum Ioannis  Pauli de Sandaliano, S. Martini de Salamone, sanctæ Mariæ Ferminiana: Ecclesia de Parione, de Caluallio, sancti Petri de Sade. In Pergamensi, Monasterio sancti Iacobi de Ponticla, cum his Obedientiis, Presiate, Mediolaco, Portiziana, Mauringo, Glariola, Verziliano, Maglo, Sala, Vultulina: Sancti Pauli cū his obedientiis, sanctæ Mariæ de Sarnecho, S. Petri de Vmbriano, sanctæ Trinitatis de Cremina, sancti Petri de Madegniaco, sancti Michaelis de Sencino, sancti Martini de Rudiliano, sanctæ Iuliæ de Cazacho, S. Thomæ de Quintiano, sancti Saluatoris de valle Camonicha, sancti Andreæ Brigniano, sanctæ Mariæ de Canturi, S. Ægidij de Vergesima. Monasterio S. Petri de Rodingo, sancti Petri de Prouallo cum his Cellis, Trigulis, Alfianello. S. Gabrielis de Cremona cū Cellis suis, quæ sitæ sunt in castro Fontanellæ, Trigulo, Grumello, Scandolario, Brixiana iuxta Virolam. In Placentia, Monasterio sancti Gregorij, cum his Cellis, Ecclesia sancti Leonis de Miradolo, sancti Laurētij de Cuminiaco. In Laudēsi, Monasterio sancti Marci, cum his Cellis, sanctorum Firmi  Rustici de Fratta, sanctæ Crucis de Vicodardo, sanctæ Mariæ de Caluentiano. Monasterio sancti Ioannis de Vertumade cum suis Ecclesiis, sanctorum Martyrum Cassiani  Hippolyti de Vlzade, sanctæ Mariæ de Laueno,  sanctæ Heliæ de Monte Veglimo cum vniuersis appendiciis  pertinentiis suis. Hæc omnia, vel quæ in futurum, Domino adiuuante, iuste poteritis adipisci, tibi, tuisque successoribus ita perpetuo regenda, disponenda, ac possidenda firmamus; vt nemini vmquam liceat eorum aliquid a Cœnobij Cluniacensis vnitate subtrahere. Porro sicut a beatæ memoriæ Papa Gregorio in Romano Synodo,  a nobis nuper in Placentina statutum est, præsentis priuilegij auctoritate decernimus, vt nulli sit Archiepiscopo, nulli Episcopo, nulli Apostolicæ Sedis Legato facultas, sine certo Romani Pontificis præcepto, aduersum vos aut vestrum Cœnobium excommunicationis, aut interdictionis proferre sententiam, neque vestra, vobis inuitis, iudicia ventilare. Dalmaticæ, compagorum, chyrotecarum,  mitræ vsum in festiuitatibus octo præcipuis, sicut tibi concessus est, ita tuis quoque successoribus, pro tuæ religionis ampliori dilectione, concedimus. Si qua vero Ecclesiastica, secularisue persona, huius priuilegij paginam sciens, contra eam temere venire tentauerit, secundo, tertioue commonita, si non satisfactione congrua emendauerit, potestatis honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei  Domini nostri Iesu Christi aliena fiat, atque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi. Amen. Datum Placentiæ, per manum Ioannis Sanctæ Romanæ Ecclesiæ Diaconi Cardinalis, xvij. Kalend. April. Indict. III. anno Dominicæ incarnationis M.XCV. Pontificatus autem domni Vrbani secundi Papæ anno viij.